謁和靖先生虎丘祠堂
作者：李道傳
朝代：宋

paragraphs: 涵養當用敬，進學在致知。
如車去隻輪，跬步不可之。
夫子受師說，惟敬實所持。
升堂逮易簀，參倚日在斯。
遺言落人間，取論極研幾。
是心要收斂，中不容毫釐。
大學著明法，格物乃階梯。
放心苟不收，{穴/射}格將安爲。
古人貴爲己，末習多外馳。
豈無實踐者，茲焉當孰歸。
晚生拜遺像，敷衽跪陳詞。
願言予服膺，沒齒終不渝。